Public procurement notice: Contract Notice
Published: 2018-02-10
Buyer: Vaasan sairaanhoitopiirin kuntayhtymä
Country: FI
Contract type: Supplies
Procedure: Open procedure
CPV classification: 33151000: Radiotherapy devices and supplies
Submission deadline: 2018-03-14
Award criteria: The most economic tender

Technical requirements: Vaasan keskussairaalan sädehoitoyksikössä on kolme sädehoitolaitetta (Varian iX, Varian 600 C/D ja Varian Truebeam). Hoitolaitteiden säteilyominaisuudet on täsmäytetty. Hoitolaitteista vanhin (Varian Clinac 600 C/D) korvataan nyt uudella lineaarikiihdyttimellä.
Klinikan toiminnan kannalta on tärkeää luotettavuus, joustavuus, tehokas ajankäyttö ja jatkuvuus. Potilaat saattavat tulla pitkän matkan päästä, joten sädehoito täytyy voida antaa asianmukaisesti myös vikatilanteissa ja esim. huoltojen aikana.
Annossuunnittelukuvausta varten klinikassa käytetään Toshiba Aquilion LB CT- laitetta. Hengitystahdistettu suunnittelukuvaus toteutetaan Varian RPM
-informaatio- ja verifiointijärjestelmä. Annossuunnittelu tehdään kaikille hoitokoneille Varian Eclipse
Kaikkien hoitokoneiden (myös tarjottavan järjestelmän) kuvat ja sädehoitohistoria tallennetaan em. informaatiojärjestelmään sädehoidon palvelimille. Näiden tietojen täytyy olla ajan tasalla koko ajan.
Kiihdyttimellä tulee voida antaa intensiteettimuokattua sädehoitoa (Intensity Modulated Radiation Therapy IMRT) kuvantaohjattuna (Image Guided Radiation Therapy IGRT), samoin intensiteettimuokattua kaarisädehoitoa (Intensity Modulated Arc Therapy IMAT). Laitteella täytyy voida kuvata kartiokeila-CT-kuvia (Cone Beam CT, CBCT). Samoin laitteella täytyy pystyä kuvaamaan kaarisädehoidon aikainen kuvantaohjauskuvaus (esim. kultajyvä-kohdistetussa eturauhasen lyhyessä – 5 fraktiota – sädehoidossa).
Tarjoukseen tulee sisältyä optio aivojen stereotaktiseen sädehoitoon ja sen suunnittelukuvaukseen (MRI ja CT) soveltuvasta potilastuki- ja immobilisointijärjestelmästä. Option sisältö on eriteltävä, samoin osien hinnat.
Tarjoukseen tulee sisällyttää laitteistoihin ja ohjelmistoihin saatavana olevia muita varusteita ja toimintoja yksityiskohdat selvitettynä ja hintatietoineen. Näitä ovat esim. potilasasettelujärjestelmät.
Jos laitteen sijoitus siten, että isosentri ei siirry (muutos ≤5 cm), vaatii hoitohuoneen seinän piikkausta, pyydetään optiona tarjous tehdä tähän liittyvät tarpeelliset huone- ja suojausmuutokset. Tarjoajan tulee eritellä ja hinnoitella tämän option yksityiskohdat (sisältäen kaikki työvaiheet piikkauksesta viimeistelyyn).
Tarjoukseen tulee sisältyä optiona tarjoajan eri henkilöstöryhmille (lääkärit, fyysikot, röntgenhoitajat) ammattitaitoa lisääviä koulutuksia (tutustumiskäyntejä, kursseja, kongressimatkoja (ESTRO, ASTRO)) sisältäen kaikki kulut (osallistumismaksut, matkat, majoitukset). Hinnat ilmoitettava per henkilö.
Toimittaja voi tarjota vain sellaista laitetta, jollainen/jollaisia on asennettu Euroopassa sijaitsevaan sairaalaan, koska laitteiston käytettävyyttä arvioidaan referenssivierailun perusteella. Kohtuullisten matka- ja työaikakustannusten vuoksi vierailut tehdään vain Euroopan alueelle.
Tarjouksen osien täytyy olla olemassa olevia, kliinisessä käytössä toimivaksi osoitettuja järjestelmiä.
Tarjouspyynnön liitteenä on sädehoito-osaston pohjapiirustus pdf-muodossa (liite 5). Pohjapiirustus on erikseen pyydettäessä saatavilla dwg-muodossa röntgeninsinööri Bo Lindiltä (bo.lind@vshp.fi). Kaikkien piirustusten mitat on tarkistettava paikan päällä.
Tarjoajilla on mahdollisuus tutustua tiloihin paikanpäällä viikolla 9/2018. Tutustumiskäynnistä on kuitenkin sovittava etukäteen Bo Lindin kanssa.
Tarjoajien tasapuolisen kohtelun varmistamiseksi tilaaja ei vastaa puhelimitse esitettyihin tarjouspyyntöön liittyviin tiedusteluihin. Tarjouspyyntöön tai -kilpailuun liittyvät kysymykset tulee jättää sähköpostitse viimeistään 22.2.2018 osoitteeseen juha.rajala@vshp.fi.

Eligibility requirements: Löytyvät tarjouspyynnöstä ja ESPD-lomakkeesta.